आयोवा स्टेट यूनिवर्सिटी की असिस्टेंट प्रोफेसर एलिजाबेथ स्टेगमोलर ने एक रिसर्च की है। इस रिसर्च से पता चला कि पार्किंसन के मरीज अगर लगातार गाना गाएं या उसकी धुन गुनगुनाएं, तो उन्हें तनाव से मुक्ति मिलती है। साथ ही बीमारी का असर भी जल्दी नहीं होता है। एलिजाबेथ और उनकी टीम ने 17 पार्किंसन मरीजों के दिल की धड़कन, ब्लड प्रेशर और दिमाग में कॉर्टिसॉल के स्तर को मापकर ये नतीजा निकाला है। इन मरीजों ने बताया कि जब वे कोई गीत गाते या उसकी धुन गुनगुनाते हैं, तो उन्हें अवसाद, तनाव और गुस्से से मुक्ति मिलती है।